送張君河朔之行
作者：徐積
朝代：宋

paragraphs: 嘗聞此道春來遲，山中積雪埋狐狸。
黄河三月冰正合，朔風凜凜吹人衣。
吁嗟客路正寒苦，數千里外將何爲。
答云此去非徒爾，有如羽翼投高枝。
主人之賢聞天下，出門捨此將安之。
嗟予贈此復何說，少年養取胸中奇。
古人之學不可廢，丈夫之操不可移。
江淮之上親且老，臨行須約將歸時。
邊城吹角客心亂，此時應望東南飛。